Μετάφραση και Στάθμιση του Ερωτηματολογίου Παιδικού Τραύματος (Childhood Trauma Questionnaire – Short Form) στον ελληνικό πληθυσμό
Creators: name: Στεφανή Αφροδίτη Αθανασίου
Publisher: name: Aristotle University of Thessaloniki
Year: 2023
Subjects: Παιδικό Τραύμα
Αξιοπιστία
Εγκυρότητα
Childhood Trauma
Reliability
Validity

description: Το ερωτηματολόγιο αυτό-αναφοράς του Παιδικού Τραύματος (Childhood Trauma Questionnaire – Short Form, CTQ-SF) δημιουργήθηκε από τους Burnstein και συνεργάτες (2003) και αποτελεί ένα έγκυρο και ευρέως χρησιμοποιούμενο εργαλείο για την αξιολόγηση του τραύματος της παιδικής ηλικίας. Καλύπτει πέντε τύπους τραυματικών εμπειριών: Συναισθηματική Κακοποίηση, Σωματική Κακοποίηση, Σεξουαλική Κακοποίηση, Συναισθηματική Παραμέληση και Σωματική Παραμέληση. Η παρούσα έρευνα είχε ως πρωταρχικό σκοπό να εξετάσει τις ψυχομετρικές ιδιότητες της ελληνικής εκδοχής του ερωτηματολογίου, ειδικότερα την εσωτερική συνοχή, την συντρέχουσα εγκυρότητα, τη συγκλίνουσα εγκυρότητα, την αποκλίνουσα εγκυρότητα και την παραγοντική δομή του. Εξετάστηκε, επίσης, η σχέση του παιδικού τραύματος με το αρνητικό συναίσθημα, την ψυχολογική ευημερία και τα συμπτώματα άγχους και κατάθλιψης. Το δείγμα της έρευνας αποτελούνταν από 722 Έλληνες ενήλικες (606 γυναίκες). Οι συμμετέχοντες συμπλήρωσαν ένα ερωτηματολόγιο δημογραφικών στοιχείων, την ελληνική εκδοχή του Ερωτηματολογίου Παιδικού Τραύματος (CTQ-SF), το Ερωτηματολόγιο Πρώιμου Τραύματος (ETI-SR-SF), την Κλίμακα Συμπτωμάτων Τραύματος (TSC-40), την Κλίμακα Θετικού και Αρνητικού Συναισθήματος (PANAS-SF), το Ερωτηματολόγιο Ευημερίας (WHO-5) και το Ερωτηματολόγιο Υγείας Ασθενούς (PHQ-4). Τα αποτελέσματα της έρευνας παρουσιάστηκαν ξεχωριστά για τους συμμετέχοντες με και χωρίς ψυχιατρική διάγνωση. Με βάση τη βαθμολογία στο CTQ-SF, oι πιο κοινοί τύποι τραύματος που αναφέρθηκαν ήταν η συναισθηματική κακοποίηση (29.1%), η συναισθηματική παραμέληση (23.7%) και η σωματική κακοποίηση (24.6%). Το ερωτηματολόγιο CTQ-SF έδειξε υψηλά επίπεδα εσωτερικής συνοχής (Cronbach α=.92). Η στατιστικώς σημαντική συσχέτιση της συνολικής βαθμολογίας του CTQ-SF και του ETI-SR-SF έδειξε ικανοποιητική συντρέχουσα εγκυρότητα. Επίσης, βρέθηκε ικανοποιητική συγκλίνουσα εγκυρότητα, όπως φάνηκε από την σημαντικής ισχύος συσχέτιση μεταξύ της συνολικής βαθμολογίας του CTQ-SF και της TSC-40 και ικανοποιητική αποκλίνουσα εγκυρότητα, όπως φάνηκε από την απουσία συσχέτισης του CTQ-SF με την υποκλίμακα Θετικού Συναισθήματος της κλίμακας PANAS. Από τη διερευνητική παραγοντική ανάλυση με τη μέθοδο των Κύριων Συνιστωσών (PCA) προέκυψαν 5 παράγοντες για το δείγμα των συμμετεχόντων χωρίς ψυχιατρική διάγνωση και 6 παράγοντες για το δείγμα των συμμετεχόντων με ψυχιατρική διάγνωση. Επιπλέον, το ανακαλούμενο από το άτομο παιδικό τραύμα φάνηκε να σχετίζεται θετικά με το αρνητικό συναίσθημα και τα συμπτώματα άγχους και κατάθλιψης και αρνητικά με την ψυχολογική ευημερία. Τα αποτελέσματα της έρευνας ενίσχυσαν τα δεδομένα της διεθνούς βιβλιογραφίας και επιβεβαίωσαν ότι το μεταφρασμένο στα ελληνικά Ερωτηματολόγιο Παιδικού Τραύματος (CTQ-SF) είναι ένα αξιόπιστο και έγκυρο εργαλείο που μπορεί να χρησιμοποιηθεί για την αναδρομική αξιολόγηση των τραυματικών εμπειριών της παιδικής ηλικίας τόσο στον γενικό όσο και στον κλινικό πληθυσμό ενηλίκων της Ελλάδας
description: The self-report Childhood Trauma Questionnaire (CTQ-SF) was developed by Burnstein et al (2003) and has been proven to be a valid and widely used tool for the assessment of childhood trauma. The inventory covers five types of traumatic experiences: Emotional Abuse, Physical Abuse, Sexual Abuse, Emotional Neglect and Physical Neglect. The primary aim of the present study was to access the psychometric properties of the Greek version of the questionnaire, in particular the internal consistency, the concurrent validity, the convergent validity, the divergent validity and the factor structure. The relationship between childhood trauma and negative affect, psychological well-being and symptoms of anxiety and depression was also examined. The research sample consisted of 722 Greek adults (606 women). Participants completed a demographic questionnaire, the Greek version of the Childhood Trauma Questionnaire (CTQ-SF), the Early Trauma Inventory (ETI-SR-SF), the Trauma Symptom Checklist (TSC-40), the Positive and Negative Affect Scale (PANAS-SF), the Well-being Index (WHO-5) and the Patient Health Questionnaire (PHQ-4). Results were presented separately for participants with a psychiatric diagnosis and for participants without a psychiatric diagnosis. Based on the CTQ-SF scores, the most common types of trauma reported were emotional abuse (29.1%), emotional neglect (23.7%) and physical abuse (24.6%). The CTQ-SF questionnaire showed high levels of internal consistency (Cronbach α=.92). The correlation between total scores of CTQ-SF and ETI-SR-SF was statistically significant, indicating satisfactory concurrent validity. Also, satisfactory convergent validity was found, as shown by the significantly strong correlation between total scores of CTQ-SF and TSC-40. Satisfactory convergent validity was indicated, as shown by the lack of correlation between CTQ-SF and Positive Emotion subscale of the PANAS scale. Exploratory factor analysis, using the method of Principal Components (PCA), supported the solution of 5 factors, for the sample of participants without a psychiatric diagnosis, and the solution of 6 factors, for the sample of participants with a psychiatric diagnosis. In addition, self-reported childhood trauma appeared to be positively related to negative affect and symptoms of anxiety and depression and negatively related to psychological well-being. The results of this study supported the international literature data and confirmed that the Greek version of Childhood Trauma Questionnaire (CTQ-SF) is a reliable and valid tool that can be used for the retrospective assessment of traumatic childhood experiences both in general and in clinical population of adults in Greece